**Р Е П У Б Л И К А Б Ъ Л Г А Р И Я**

**ЧЕТИРИДЕСЕТ И ТРЕТО НАРОДНО СЪБРАНИЕ**

**КОМИСИЯ ПО ПРАВНИ ВЪПРОСИ**

**ДОКЛАД**

***Относно:* законопроект за изменение и допълнение на Закона за подпомагане и финансова компенсация на пострадали от престъпления, № 502-01-98, внесен от Министерския съвет на 14 декември 2015 г., приет на първо гласуване на 02.03.2016 г.**

***Проект!***

***Второ гласуване***

**ЗАКОН**

**за изменение и допълнение на Закона за подпомагане и финансова компенсация на пострадали от престъпления**

(Обн., ДВ, бр. 105 от 2006 г.; изм., бр. 32 от 2010 г.)

**§ 1.** В чл. 3 се правят следните изменения и допълнения:

1. В ал. 1 след думите „имуществени и неимуществени вреди от престъпления“ се добавя „от общ характер“ и накрая се добавя „от престъпленията, посочени в ал. 3“.

2. Алинеи 2 и 3 се изменят така:

„(2) Когато пострадалият е починал в резултат на престъплението, правото на подпомагане и финансова компенсация преминава върху неговите наследници или върху лицето, с което се е намирал във фактическо съжителство.

(3) Финансова компенсация могат да получат лицата по ал. 1 и 2, когато са претърпели вреди от престъпленията:

1. тероризъм; умишлено убийство; опит за убийство; умишлена тежка телесна повреда; блудство; изнасилване; трафик на хора;

2. престъпления, извършени по поръчение или в изпълнение на решение на организирана престъпна група;

3. други тежки умишлени престъпления, от които като съставомерни последици са настъпили смърт или тежка телесна повреда.”

**§ 2.** В чл. 6се правят следните изменения и допълнения:

1. В ал. 1:

а) основният текст се изменя така:

„(1) Органите на Министерството на вътрешните работи, следователите, повереникът, особеният представител и организациите за подкрепа на пострадали без ненужно забавянеуведомяват пострадалите или лицата по чл. 3, ал. 2 за:“;

б) точка 1 се изменя така:

„1. възможностите им за достъп до медицинска помощ, за организациите, към които могат да се обърнат за безплатна психологическа помощ и подкрепа, както и за всякакъв вид специализирана помощ, които могат да получат;”

в) създава се нова т. 4:

„4. органите, пред които може да бъде подаден сигнал при нарушаване на правата им от компетентния орган, действащ в рамките на наказателното производство;“

г) досегашните т. 4-8 стават съответно т. 5-9.

2. Алинея 2 се изменя така:

„(2) Наблюдаващият прокурор в хода на досъдебното производство следи за изпълнението на задълженията на разследващите органи за предоставяне на информацията по ал. 1.“

3. Алинея 3 се отменя.

**§ 3.** Създават се чл. 6а и 6б:

„Чл. 6а. Задграничните представителства на Република България в държавите - членки на Европейския съюз, информират писмено българските граждани, които се намират там и са пострадали от престъпления на територията на приемащата държава, както и лицата по чл. 3, ал. 2 - при тяхно желание, за компетентните органи в тази държава, към които могат да се обърнат относно реда за получаване на подпомагане и финансова компенсация, за възможността по чл. 19, ал. 1, както и за условията и реда за получаване на съответния вид подпомагане по реда на чл. 8-11 на територията на Република България.

Чл. 6б. (1) При уведомяването по чл. 6, ал. 1 компетентните органи са длъжни да се съобразят с индивидуалните характеристики на пострадалите или на лицата по чл. 3, ал. 2, включително с възрастта им или с евентуално увреждане.

(2) Уведомяването се извършва устно и писмено чрез формуляр за уведомяване по чл. 6, ал. 1, на достъпен език, който пострадалите или лицата по чл. 3, ал. 2 разбират.

(3) За уведомяването се изготвя протокол в два еднообразни екземпляра, които се регистрират по установения в съответния орган или организация по чл. 6, ал. 1 ред. Единият екземпляр от протокола и формулярът по ал. 2 се връчват на пострадалия или на лицата по чл. 3, ал. 2.“

**§ 4.** В чл. 7се правят следните изменения и допълнения:

1. В ал. 1, т. 2 думите „както и на лечебни заведения, службите за социално подпомагане“ се заменят с „както и на центровете за спешна медицинска помощ, лечебните заведения за болнична помощ, дирекциите за социално подпомагане“.

2. В ал. 2 след думите „Министерството на вътрешните работи“ се добавя „Министерството на външните работи“ и се поставя запетая.

**§ 5.** В чл. 8 се правят следните изменения и допълнения:

1. В ал. 1, т. 3 след думите „безплатна правна помощ“ се добавя „по реда на Закона за правната помощ“.

2. Алинея 3 се изменя така:

„(3) Формите на подпомагане по ал. 1, т. 2 и 4 се предоставят при спазване на принципа на поверителност преди образуване на наказателно производство, по време на или в рамките на подходящ срок след приключване на наказателното производство съобразно нуждите на пострадалите и на лицата по чл. 3, ал. 2.“

3. Създава се ал. 4:

„(4) Организациите за подкрепа на пострадали изрично обосновават в доклада си по чл. 9, ал. 4 необходимостта от предоставяне на формите на подпомагане по ал. 1, т. 2 и 4.“

**§ 6.** В чл. 9се правят следните изменения и допълнения:

1. В ал. 1 след думите „подкрепа на пострадали“ се добавя „съобразно нуждите на пострадалия и психологическото му състояние”.

2. Създава се нова ал. 2:

„(2) При необходимост безплатната психологическа консултация и помощ по ал. 1 се предоставят и след постановяване на решението по чл. 24. В тези случаи организациите за подкрепа на пострадали изрично обосновават в доклада си по чл. 9, ал. 4 необходимостта от предоставянето им.“

3. Досегашната ал. 2 става ал. 3 и се изменя така:

„(3) Дейността по ал. 1 се финансира от Министерството на правосъдието, като процедурата по избор на организации за подкрепа на пострадали, условията и редът за финансирането и контролът върху дейността им се уреждат с Правилника за прилагане на закона при съобразяване с правилата по държавните помощи.“

4. Досегашната ал. 3 се отменя.

**§ 7.** Член 10 се отменя.

**§ 8.** В чл. 11се правят следните изменения и допълнения:

1. В ал. 2 накрая се поставя запетая и се добавя „както и в предоставянето на информация относно риска от вторично и повторно виктимизиране, от извършване на друго престъпно посегателство предвид уязвимото им състояние, от сплашване или отмъщение, както и предоставяне на съвети относно предотвратяването им“.

2. Създава се ал. 3:

„(3) Организациите за подкрепа на пострадали осигуряват подслон или друго подходящо временно настаняване на пострадалите от престъпления, които се нуждаят от сигурно място поради непосредствен риск от вторично и повторно виктимизиране, сплашване и отмъщение.“

**§ 9.** Членове 12 и 13 се изменят така:

„Чл. 12. (1) Пострадалите от престъпления имат право на еднократна финансова компенсация при условията и по реда, предвидени в този закон.

(2) Финансовата компенсация се предоставя след влизането в сила на:

1. осъдителната присъда, включително в случаите, когато делото е било разгледано в отсъствие на подсъдимия;

2. споразумението за решаване на делото в досъдебното производство;

3. прокурорския или съдебния акт, с който наказателното производство е било прекратено, с изключение на случаите, когато прекратяването е на основание чл. 24, ал. 1, т. 1, 7 и 9 от Наказателно-процесуалния кодекс;

4. прокурорския или съдебния акт, с който наказателното производство е било спряно поради неразкриване на извършителя на престъплението.

Чл. 13. (1) Финансовата компенсация се изразява в предоставяне от държавата на парична сума, като максималният й размер за лице по чл. 3,
ал. 1 или за лицата по ал. 2 не може да надвишава 10 000 лв.

(2) Когато финансовата компенсация се предоставя за издръжка на лица по чл. 3, ал. 2, ненавършили 18-годишна възраст, размерът за всяко едно лице е до 10 000 лв.“

**§ 10.** В чл. 14се правят следните изменения и допълнения:

1. Досегашният текст става ал. 1.

2. Създава се ал. 2:

„(2) Редът за установяването на вредите по ал. 1 и изплащането на финансовата компенсация се определят с Правилника за прилагане на закона.“

**§ 11.** В чл. 18се правят следните изменения и допълнения:

1. В ал. 3 думите „двумесечен срок“ се заменят с „в едногодишен срок“.

2. Създава се нова ал. 5:

„(5) Когато молбата се подава чрез организация за подкрепа на пострадали, тя се изпраща на Националния съвет или на областния управител по настоящ адрес на пострадалия в 7-дневен срок от получаването й.”

3. Досегашната ал. 5 става ал. 6 и се изменя така:

„(6) Когато молбата за финансова компенсация не е подадена в срока по ал. 3, пострадалият или лицата по чл. 3, ал. 2 представят в писмена декларация причината и обстоятелствата, довели до неспазването на срока. Националният съвет допуска или отказва разглеждане на молбата, за което се мотивира.“

4. Досегашната ал. 6 става ал. 7 и се изменя така:

„(7) Към молбата се прилагат заверени копия на документите, които удостоверяват посочените в нея данни, включително декларация от пострадалия или от лицата по чл. 3, ал. 2, че не е правено искане за обезщетение за същото престъпление и обезщетение не е изплащано по друг ред.“

5. Създава се ал. 8:

„(8) Когато пострадалият е гражданин на държава - членка на Европейския съюз, за установяване на основанието по чл. 15, ал. 1, т. 1 Националният съвет може да поиска съдействие от компетентните органи на държавата членка, чийто гражданин е пострадалият.“

6. Досегашната ал. 7 става ал. 9 и се изменя така:

„(9) Националният съвет предоставя на пострадалия, на областния управител и на организацията за подкрепа на пострадали, когато молбата е постъпила чрез тях, информация за лице за контакт в Министерството на правосъдието, документ за получаването на молбата и срока за произнасяне по нея.“

**§ 12.** В чл. 20, ал. 2, изречение първо след думите „се състои от“ се добавя „постоянен и резервен член“.

**§ 13.** В чл. 22 ал. 2 се изменя така:

„(2) Правомощията и дейността на експертната комисия се уреждат с Правилника за прилагане на закона.“

**§ 14.** В чл. 23 ал. 1 се изменя така:

„(1) Националният съвет заседава веднъж месечно.“

**§ 15.** В чл. 24 се правят следните изменения:

1. Алинея 1 се изменя така:

„(1) Молбите за предоставяне на финансова компенсация се разглеждат в едномесечен срок от датата на постъпването им. При необходимост този срок може да бъде удължаван до три месеца.“

2. Алинея 6 се изменя така:

„(6) Препис от решението се изпраща незабавно на пострадалия и на областния управител или на организацията за подкрепа на пострадали, когато молбата за финансова компенсация е постъпила чрез тях.“

**§ 16.** В чл. 25, ал. 2 думите „в специална извънбюджетна сметка“ се заменят с „по бюджета“.

**§ 17.** В чл. 27 се правят следните изменения и допълнения:

1. Създава се нова ал. 2:

„(2) Националния съвет осъществява сътрудничество и координация с Европейските мрежи, които се занимават с въпроси, пряко свързани с правата на пострадалите от престъпления.“

2. Досегашната ал. 2 става ал. 3.

**§ 18.** В чл. 28, ал. 1 след думите „чл. 11, ал. 1“ се добавя „и 3 и
чл. 18, ал. 5“.

**§ 19.** В чл. 29, ал. 1 думите „длъжностни лица от администрацията на Министерството на правосъдието“ се заменят с „членове на експертната комисия към него“.

**§ 20.** В Допълнителната разпоредба се правят следните изменения и допълнения:

1. Наименованието се изменя така:

„Допълнителни разпоредби”

2. Създава се § 1а:

„§ 1а. Този закон въвежда разпоредби на Директива 2012/29/ЕС на Европейския парламент и на Съвета от 25 октомври 2012 г. за установяване на минимални стандарти за правата, подкрепата и защитата на жертвите на престъпления и за замяна на Рамково решение 2001/220/ПВР на Съвета (ОВ, L 315, 14.11. 2012 г.).”

**Преходни и заключителни разпоредби**

**§ 21.** В шестмесечен срок от влизането в сила на този закон Министерският съвет приема правилник за прилагане на Закона за подпомагане и финансова компенсация на пострадали от престъпления.

**§ 22**. Подадените молби за финансова компенсация до приемането на правилника за прилагане на закона се разглеждат при досегашните условия и ред.

**§ 23.** Образците на формуляра и на протокола по чл. 6б, ал. 2 и 3, както и образците на молбата за финансова компенсация по чл. 18, ал. 1 се утвърждават с правилника за прилагане на закона.

**§ 24.** Този закон влиза в сила от датата на обнародването му в „Държавен вестник“.

**ПРЕДСЕДАТЕЛ НА**

**КОМИСИЯТА ПО ПРАВНИ ВЪПРОСИ:**

 **ДАНАИЛ КИРИЛОВ**